PATVIRTINTA

Kauno rajono savivaldybės mero

2023 m. birželio 6 d. potvarkiu Nr. MP-235

**SIUNTIMŲ IŠDAVIMO Į KAUNO MIESTO SAVIVALDYBĖS ŠVIETIMO ĮSTAIGAS, VYKDANČIAS IKIMOKYKLINIO UGDYMO PROGRAMĄ, KAUNO RAJONO SAVIVALDYBĖS TERITORIJOJE GYVENANTIEMS IKIMOKYKLINIO AMŽIAUS VAIKAMS TVARKOS APRAŠAS**

**I SKYRIUS**

**BENDROJI DALIS**

1. Siuntimų išdavimo į Kauno miesto savivaldybės švietimo įstaigas, vykdančias ikimokyklinio ugdymo programą, Kauno rajono savivaldybės teritorijoje gyvenantiems ikimokyklinio amžiaus vaikams tvarkos aprašas (toliau – Aprašas) nustato prašymų pateikimo, jų nagrinėjimo, siuntimų išdavimo ir informacijos pateikimo tvarką.
2. Aprašas skirtas Kauno rajono savivaldybės (toliau – Savivaldybė) teritorijoje gyvenantiems ir deklaravusiems gyvenamąją vietą ikimokyklinio amžiaus vaikų tėvams (įtėviams, globėjams), kurių vaikai nepatenka į Savivaldybės ikimokyklinio ugdymo įstaigą ir pageidaujantiems juos leisti į Kauno miesto savivaldybės (toliau – Kauno miestas) švietimo įstaigas, vykdančias ikimokyklinio ugdymo programą.
3. Aprašas parengtas vadovaujantis Lietuvos Respublikos švietimo įstatymu, Savivaldybės tarybos 2023 m. kovo 30 d. sprendimu Nr. TS-128 „Dėl pritarimo Kauno miesto ir Kauno rajono savivaldybių teritorijoje gyvenančių vaikų, ugdomų savivaldybių švietimo įstaigose pagal ikimokyklinio ugdymo programą, ugdymo sąlygų tenkinimo išlaidų kompensavimo sutarčiai bei kainos už ugdymo sąlygų tenkinimą už vaiko lankytą dieną nustatymo“.

**II SKYRIUS**

**PRAŠYMŲ PATEIKIMAS IR NAGRINĖJIMAS**

1. Savivaldybės teritorijoje gyvenančių ikimokyklinio amžiaus vaikų tėvai (įtėviai, globėjai), norintys gauti siuntimą į Kauno miesto švietimo įstaigas, vykdančias ikimokyklinio ugdymo programą (toliau – Siuntimas), užpildytą nustatytos formos prašymą (priedas) pateikia Kauno rajono savivaldybės administracijos Kultūros, švietimo ir sporto skyriui adresu: Savanorių pr. 192, Kaunas arba el. paštu: [svietimas@krs.lt](mailto:svietimas@krs.lt)*,* jeigu yra šios sąlygos:

4.1. vaikas užregistruotas Savivaldybės centralizuoto vaikų priėmimo informacinės sistemos duomenų bazėje ne mažiau kaip 6 mėnesius ir nepateko nei į vieną iš pasirinktų Savivaldybės švietimo įstaigų;

4.2. vaiko ir abiejų jo tėvų (įtėvių, globėjų) ar vienintelio vaiko tėvo (įtėvio, globėjo) gyvenamoji vieta ne mažiau kaip 6 mėnesiai iki prašymo išduoti siuntimą pateikimo dienos yra deklaruota Savivaldybėje.

1. Tėvų (įtėvių, globėjų) gautą prašymą ne vėliau kaip per 20 darbo dienų nuo jo registracijos dienos išnagrinėja Savivaldybės mero potvarkiu sudaryta komisija (toliau – Komisija). Komisija susideda iš penkių Savivaldybės administracijos darbuotojų.
2. Komisijai vadovauja pirmininkas, o jam nesant – pirmininko pavaduotojas, kuris renkamas Komisijos narių balsų dauguma pirmojo Komisijos posėdžio metu.
3. Komisijos sekretoriaus pareigas atlieka Savivaldybės mero paskirtas Savivaldybės administracijos darbuotojas. Sekretorius nėra Komisijos narys.
4. Komisijos posėdžiai teisėti, jeigu juose dalyvauja ne mažiau kaip 2/3 Komisijos narių. Komisijos sprendimai priimami posėdyje dalyvaujančių Komisijos narių balsų dauguma.
5. Komisijos nutarimai įforminami protokolu, kurį pasirašo Komisijos pirmininkas ir sekretorius.
6. Komisijos pirmininkas:

10.1. planuoja ir organizuoja komisijos darbą;

10.2. šaukia Komisijos posėdžius, jiems pirmininkauja, sudaro Komisijos posėdžio darbotvarkę;

1. Komisija gali prašyti tėvų (įtėvių, globėjų) patikslinti prašymo duomenis ir, esant poreikiui, pateikti papildomus dokumentus.
2. Sprendimą dėl Komisijos siūlymo išduoti (neišduoti) Siuntimą priima Savivaldybės meras.

**III SKYRIUS**

**SIUNTIMŲ IŠDAVIMAS**

1. Informaciją apie sprendimą dėl Siuntimo išdavimo (neišdavimo) Savivaldybės administracijos Kultūros, švietimo ir sporto skyrius pateikia tėvams (įtėviams, globėjams).

14. Siuntimas neišduodamas, jeigu:

14.1. artimiausioje Savivaldybės švietimo įstaigoje yra laisvų vietų;

14.2. Kauno miesto švietimo įstaigose, vykdančiose ikimokyklinio ugdymo programas, nėra laisvų vietų.

15. Apie Siuntimo išdavimą (neišdavimą) tėvai (įtėviai, globėjai) informuojami prašyme nurodytu būdu.

16. Siuntimas įsigalioja nuo sekančio mėnesio 1 dienos, jeigu tėvų (įtėvių, globėjų) prašymas gautas iki einamojo mėnesio 20 dienos.

17. Informacija Kauno miestui teikiama apie:

17.1. išduotus siuntimus – kiekvieno mėnesio paskutinę darbo dieną (gruodžio mėn. – iki 20 d.);

17.2. pastebėtus vaiko ir tėvų (įtėvių, globėjų) pasikeitusius gyvenamosios vietos deklaracijos duomenis – tą pačią arba ne vėliau kaip sekančią darbo dieną.

**IV SKYRIUS**

**BAIGIAMOSIOS NUOSTATOS**

18. Aprašas gali būti keičiamas, panaikinamas Savivaldybės mero potvarkiu.

19. Siūlymus dėl Aprašo keitimo Savivaldybės merui teikia Komisija.

Siuntimų išdavimo į Kauno miesto savivaldybės švietimo įstaigas, vykdančias ikimokyklinio ugdymo programą, Kauno rajono savivaldybės teritorijoje gyvenantiems ikimokyklinio amžiaus vaikams tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (įtėvių, globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruotos gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono numeris, elektroninio pašto adresas)

Siuntimų išdavimo į Kauno miesto švietimo įstaigas,

vykdančias ikimokyklinio ugdymo programas, komisijai

**PRAŠYMAS**

**gauti siuntimą į kauno MIESTO švietimo įstaigą, vykdančią ikimokyklinio ugdymo programą**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_d.

Kaunas

Prašauišduoti siuntimą į Kauno miesto savivaldybės švietimo įstaigą ......................................................................................, vykdančią ikimokyklinio ugdymo programą.

|  |  |  |  |
| --- | --- | --- | --- |
| Eil. Nr. | Vaiko vardas ir pavardė | Gimimo data | Pageidaujamos lankyti švietimo įstaigos pavadinimas |
| 1. |  |  |  |
| 2. |  |  |  |
| 3. |  |  |  |

Mano vaikas nepateko į šias Kauno rajono savivaldybės švietimo įstaigas:

|  |  |  |
| --- | --- | --- |
| Eil. Nr. | Švietimo įstaigos pavadinimas | Pageidautina lankyti data |
| 1. |  |  |
| 2. |  |  |

**Informacinius pranešimus pageidauju gauti (pažymėti vieną pasirinkimą):**

□ paštu □ elektroniniu laišku, □ trumpąja žinute (SMS).

**Patvirtinu, kad esu informuotas (-a)** (pažymėti):

Siuntimas neišduodamas, jeigu:

□ Artimiausioje Kauno rajono savivaldybės švietimo įstaigoje yra laisvų vietų;

□ Kauno miesto švietimo įstaigose, vykdančiose ikimokyklinio ugdymo programas, nėra laisvų vietų.

□ Jei siuntimas neišduodamas tėvai (įtėviai, globėjai) informuojami prašyme nurodytu būdu.

□ Patvirtinu, kad prašyme pateikta informacija yra teisinga.

□ Sutinku, kad prašyme nurodyti tėvų (globėjų) ir jų vaikų (globotinių) duomenys, jų atitikimo oficialiuose registruose esantiems duomenims nustatymo tikslu, būtų patikrinti Gyventojų registre siekiant įgyvendinti prašymą ir užtikrinti viešą interesą ugdymo paslaugų teikimui vadovaujantis Lietuvos Respublikos teisės aktų nustatyta tvarka.

Prašymą pateikęs asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė)*

––––––––––––––––––––––––––––––––